Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 571

b) A gyakorlati vizsga tartalma — Előzetes vizsgafeladat: A vizsgázó a szakmai előképzettségének megfelelő munkaterületen végzett mentálhigiénés tevékenységének tapasztalatait összegző záródolgozatot készít, melyben elsősorban az alábbiakra kell kitérni: = a mentálhigiénés munka létrejöttének körülményei, = a mentálhigiénés munka célja, módszerei, = az erőforrások feltárásának folyamata, a probléma meghatározása, = az intervenciós módszerek és lehetőségek, = más szakemberekkel való együttműködés formái és tartalma, = az elért eredmények és kudarcok elemzése, = a saját szerep értelmezése, = tevékenységének etikai vetülete, dilemmái, = a tevékenységhez kapcsolódó adminisztrációs munka. — Bizottság előtt végzett feladat: A záródolgozat védése. A vizsgázó záródolgozatát a szakmai vizsgabizottság előtt szóban megvédi. A védés alapjául szolgáló kérdéseket — amelyeknek szorosan kapcsolódni kell a záródolgozat témájához, tartalmához — a dolgozat bírálói állítják össze és a szakmai vizsga előtt legalább 10 nappal a vizsgázó rendelkezésére bocsátják. 2001/149. szám A vizsgázó a kérdések megválaszolásával bizonyítja, hogy elméleti és gyakorlati felkészültsége alkalmassá teszi őt a szociális asszisztensi feladatok végzésére.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes